ddrg/super_eurlex huggingface dataset:
1)

šādi groza 1. pantu: a) ar šādu punktu aizstāj 2. punktu: “2. ECB Padome pieņem pamatotu lēmumu, ar ko nosaka maksājumu sistēmas, uz kurām attiecas šī regula, to operatorus un kompetentās iestādes. Šo sarakstu publicē ECB interneta vietnē un atjaunina katru reizi, kad tas tiek grozīts.”; b) iekļauj šādu 3.–a punktu: ”3.–a Neatkarīgi no 3. punkta ECB Padome, pieņemot pārdomātu un pamatotu lēmumu, saskaņā ar 2. punktu var arī nolemt, ka maksājumu sistēmu identificē kā SNMS kādā no šādiem gadījumiem: a) šāds lēmums ir piemērots, ņemot vērā maksājumu sistēmas būtību, lielumu un sarežģītību; tās dalībnieku būtību un nozīmīgumu; maksājumu sistēmas aizstājamību un tās alternatīvu pieejamību; kā arī sistēmas attiecības, savstarpējo atkarību un citu mijiedarbību ar finanšu sistēmu kopumā; b) ja maksājumu sistēma neatbilst 3. punktā noteiktajiem kritērijiem tikai tāpēc, ka 3. punkta b) apakšpunktā noteiktie kritēriji atbilst laikposmā, kas ir īsāks par kalendāro gadu, un ticams, ka maksājumu sistēma turpmāk atbildīs kritērijiem, to novērtējot nākamajā verifikācijas pārskatīšanā.”; c) ar šādu punktu aizstāj 3.a punktu: “3.a Saskaņā ar 2. punktu pieņemts lēmums ir spēkā līdz tā atcelšanai. Maksājumu sistēmu, kas identificētas kā SNMS, verificēšanas pārskatīšanu veic reizi gadā, lai pārliecinātos, ka maksājumu sistēmas joprojām atbilst kritērijiem, lai tās varētu identificēt kā SNMS. Saskaņā ar 2. punktu pieņemto lēmumu atceļ, ja: a) divās secīgās verifikācijas pārskatīšanās noteikts, ka SNMS neatbilst 3. punktā un/vai 3.–a punktā noteiktajiem kritērijiem; vai b) vienā verifikācijas pārskatīšanā noteikts, ka SNMS neatbilst 3. punktā un/vai 3.–a punktā noteiktajiem kritērijiem un SNMS operators ECB Padomei pieņemamā veidā pierāda, ka SNMS, visticamāk, neatbildīs šiem kritērijiem pirms nākamās verifikācijas pārskatīšanas.”; d) iekļauj šādu 3.b punktu: “3.b Maksājumu sistēmas operatoram ir tiesības lūgt ECB Padomei pārskatīt lēmumu, ar kuru attiecīgā maksājumu sistēma identificēta kā SNMS, 30 dienu laikā pēc minētā lēmuma saņemšanas. Lūgumā iekļauj visu pamatojošo informāciju, un to rakstiski nosūta ECB Padomei. ECB Padomes pamatotu lēmumu, atbildot uz šādu lūgumu, rakstiski paziņo maksājumu sistēmas operatoram. Rakstiskajā paziņojumā attiecīgo operatoru informē par viņa tiesībām vērsties tiesā saskaņā ar Līgumu. Ja ECB Padome divu mēnešu laikā pēc lūguma saņemšanas nav pieņēmusi lēmumu, pārskatīšanas lūgumu uzskata par noraidītu.”;
(6)

Atbrīvojums būtu jāsaglabā attiecībā uz dažām valstīm un teritorijām, kas minētas Īstenošanas regulas (ES) 2021/442 1. panta 9. punkta a) apakšpunktā, proti, tām, kuras ir īpaši atkarīgas no to dalībvalstu lielpilsētu piegādes ķēdēm, ar kurām tās ir saistītas, vai attiecīgi no kaimiņos esošo dalībvalstu piegādes ķēdēm.
KOMISIJAS DELEĢĒTĀ REGULA (ES) 2021/407

(2020. gada 3. novembris),

ar ko groza Eiropas Parlamenta un Padomes Regulu (ES) Nr. 528/2012, lai tās I pielikumā kā aktīvo vielu iekļautu citronskābi

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 28. panta 1. punktu,

tā kā:

(1) Citronskābe kā esoša aktīvā viela ir novērtēta Pārskatīšanas programmā, kas izklāstīta Regulas (ES) Nr. 528/2012 89. panta 1. punktā un izveidota ar Komisijas Deleģēto regulu (ES) Nr. 1062/2014 (2).

(2) Saskaņā ar Komisijas Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja (3)2016. gada 16. februārī pieņēma Eiropas Ķimikāliju aģentūras (“Aģentūra”) atzinumu. Atzinumā secināts, ka citronskābi saturoši 2. produkta veida biocīdi varētu atbilst Eiropas Parlamenta un Padomes Direktīvas 98/8/EK (4) 5. panta prasībām, kas saskaņā ar Regulas (ES) Nr. 528/2012 90. panta 2. punktu bija prasības, kuras piemērojamas pieteikuma uz citronskābes apstiprināšanu izskatīšanai.

(3) Tāpēc Komisijas Īstenošanas regula (ES) 2016/1938 (5) citronskābi apstiprināja par aktīvo vielu lietošanai 2. produkta veida biocīdos.

(4) Aģentūras atzinumā arī secināts, ka citronskābe nerada bažas un ka to var iekļaut Regulas (ES) Nr. 528/2012 I pielikumā.

(5) Ņemot vērā Aģentūras atzinumu, citronskābi ir lietderīgi iekļaut Regulas (ES) Nr. 528/2012 I pielikumā. Tā kā citronskābe ir novērtēta, balstoties uz tādu aktīvās vielas dokumentāciju, kas apmierina Direktīvas 98/8/EK 11. panta 1. punktā noteiktās prasības, citronskābe būtu jāiekļauj minētās regulas I pielikuma 6. kategorijā,

IR PIEŅĒMUSI ŠO REGULU.

1. pants Regulas (ES) Nr. 528/2012 I pielikumu groza saskaņā ar šīs regulas pielikumu.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2020. gada 3. novembrī Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

(3) Biocīdu komitejas atzinums par pieteikumu aktīvās vielas apstiprināšanai: citronskābe, 2. produkta veids (Biocidal Products Committee Opinion on the application for approval of the active substance: Citric acid, Product type: 2), ECHA/BPC/088/2016, pieņemts 2016. gada 16. februārī.

(4) Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).

(5) Komisijas Īstenošanas regula (ES) 2016/1938 (2016. gada 4. novembris) ar ko citronskābi apstiprina par 2. produkta veida biocīdos lietojamu esošu aktīvo vielu (OV L 299, 5.11.2016., 54. lpp.).
(8)

Īstenošanas regulas (ES) 2020/761 un (ES) 2020/1988 attiecas tikai uz tarifa kvotām, kuru kvotas periods sākas no 2021. gada 1. janvāra, tādējādi Apvienotā Karaliste būtu jāizslēdz arī to pašu tarifa kvotu nolūkā, kuru kvotas periods ir sācies pirms 2021. gada 1. janvāra (kvotas periods 2021. gada 1. janvārī turpinās) un saskaņā ar kurām imports tiek veikts no 2021. gada 1. janvāra. Jau izdotās licences Apvienotās Karalistes izcelsmes produktu importam nav vajadzīgas, jo saskaņā ar nolīgumu pastāv iespēja importēt bez muitas nodokļa un bez kvotām. Ja šādas licences ir izdotas pirms 2021. gada 1. janvāra, attiecīgais iemaksātais nodrošinājums būtu jāatbrīvo pēc attiecīgo operatoru pieprasījuma. No 2021. gada 1. janvāra licences attiecībā uz minētajām tarifa kvotām Apvienotās Karalistes izcelsmes produktiem nebūtu jāizdod.
5)

regulas 5. pantu groza šādi: a) panta 1. punktam pievieno šādus apakšpunktus: “ba) saistību apturēšana attiecībā uz pakalpojumu tirdzniecību un ierobežojumu noteikšana pakalpojumu tirdzniecībai; bb) saistību apturēšana attiecībā uz intelektuālā īpašuma tiesību komercaspektiem, ko noteikusi Savienības iestāde vai aģentūra un kas ir spēkā visā Savienībā, un šādu intelektuālā īpašuma tiesību aizsardzības vai to komerciālās izmantošanas ierobežojumu noteikšana attiecībā uz tiesību subjektiem, kuri ir attiecīgās trešās valsts valstspiederīgie;”; b) iekļauj šādus punktus: “1.a Izvēloties pasākumus, kas jāpieņem saskaņā ar šā panta 1. punkta ba) apakšpunktu, Komisija vienmēr apsver pasākumus šādā hierarhiskā secībā: a) pasākumi, kas saistīti ar tādu pakalpojumu tirdzniecību, kuriem vajadzīga Savienībā derīga atļauja, kuras pamatā ir sekundārie tiesību akti, vai, ja šādi pasākumi nav pieejami, b) pasākumi, kas saistīti ar citiem pakalpojumiem jomās, kuras detalizēti reglamentē Savienības tiesību akti, vai, ja šādi pasākumi nav pieejami, c) pasākumi, par kuriem informācijas vākšana, kas veikta saskaņā ar 9. panta 1.a punktu, kā paredzēts 5. panta 1.b punkta a) apakšpunktā, ir apliecinājusi, ka tie neradītu nesamērīgu slogu attiecīgo valsts noteikumu administrēšanas procesam. 1.b Saskaņā ar 1. punkta ba) un bb) apakšpunktu pieņemtajiem pasākumiem piemēro šādus noteikumus: a) par tiem tiek vākta informācija, ievērojot 9. panta 1.a punktu; b) vajadzības gadījumā tos pielāgo ar īstenošanas aktu saskaņā ar 4. panta 1. punktu, ja pēc pārskatīšanas, kas veikta saskaņā ar 9. panta 1.a punktu, Komisija secina, ka pasākumi nav pietiekami efektīvi vai rada pārmērīgu slogu attiecīgo valsts noteikumu administrēšanas procesam. Šādu pārskatīšanu Komisija pirmo reizi veic sešus mēnešus pēc pasākumu piemērošanas dienas un pēc tam ik pēc divpadsmit mēnešiem; c) sešus mēnešus pēc šādu pasākumu izbeigšanas un pamatojoties cita starpā uz ieinteresēto personu ieguldījumu, kurā izvērtē pasākumu efektivitāti un darbību un izdara iespējamus secinājumus par turpmākiem pasākumiem, par tiem sagatavo novērtējuma ziņojumu.”;
(9)

Lai izvairītos no traucējumiem to pasākumu īstenošanā, kuru mērķis ir pārvarēt krīzi Savienības vīna nozarē, un nodrošinātu netraucētu pāreju no viena finanšu gada uz otru, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī, un šī regula būtu jāpiemēro ar atpakaļejošu datumu no 2020. gada 16. oktobra.
“1. Tiek noteikts galīgs antidempinga maksājums importētiem Turcijas izcelsmes plakaniem dzelzs, neleģētā tērauda vai cita leģētā tērauda velmējumiem, arī ruļļos (ieskaitot “sagarumotus velmējumus” un “šaurās sloksnes”), tālāk neapstrādātiem kā vien karsti velmētiem, neplaķētiem, bez elektrolītiska vai cita pārklājuma, pašlaik klasificētiem ar KN kodiem 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 00, 7208 54 00, ex 7211 13 00 (Taric kods 7211130019), ex 7211 14 00 (Taric kods 7211140095), ex 7211 19 00 (Taric kods 7211190095), ex 7225 19 10 (Taric kods 7225191090), 7225 30 90, ex 7225 40 60 (Taric kods 7225406090), 7225 40 90, ex 7226 19 10 (Taric kods 7226191095), ex 7226 91 91 (Taric kods 7226919119) un 7226 91 99.”
(34)

Katram vides mērķim būtu jānosaka vienoti kritēriji tam, kā noteikt, vai saimnieciskās darbības būtiski sekmē minētā mērķa sasniegšanu. Vienam vienoto kritēriju elementam vajadzētu būt izvairīties no būtiska kaitējuma radīšanas jebkuram no šajā regulā izklāstītajiem vides mērķiem. Tas vajadzīgs, lai izvairītos no tā, ka ieguldījumi tiek uzskatīti par vides ziņā ilgtspējīgiem gadījumos, kad saimnieciskās darbības, kuras gūst labumu no šiem ieguldījumiem, rada kaitējumu videi tādā mērā, kas pārspēj to radīto labumu vides mērķim. Šādos kritērijos – papildus pašas saimnieciskās darbības ietekmei uz vidi – būtu jāņem minētās saimnieciskās darbības sniegto produktu un pakalpojumu aprites cikls, tostarp būtu jāņem vērā atziņas, kas gūtas no esošiem aprites cikla izvērtējumiem, jo īpaši apsverot to izstrādi, izmantošanu un aprites cikla beigas.
(3)

Ražojums, uz ko attiecas iespējamā apiešana, ir tāda Ķīnas Tautas Republikas izcelsmes alumīnija folija ar biezumu ne mazāk kā 0,008 mm un ne vairāk kā 0,018 mm, bez pamatnes, pēc velmēšanas tālāk neapstrādāta, ruļļos, kuru platums nepārsniedz 650 mm un svars pārsniedz 10 kg, kuru Komisijas Īstenošanas Regulas (ES) 2015/2384 (2) spēkā stāšanās dienā klasificē ar KN kodu ex 7607 11 19 (Taric kods 7607111910), tāda alumīnija folija ar biezumu ne mazāk kā 0,007 mm un mazāk nekā 0,008 mm neatkarīgi no ruļļu platuma, atkvēlināta vai neatkvēlināta, kuru Komisijas Īstenošanas Regulas (ES) 2017/271 (3) spēkā stāšanās dienā klasificē ar KN kodu ex 7607 11 19 (Taric kods 7607111930), tāda alumīnija folija ar biezumu ne mazāk kā 0,008 mm un ne vairāk kā 0,018 mm, ruļļos, kuru platums pārsniedz 650 mm, atkvēlināta vai neatkvēlināta, kuru Īstenošanas regulas (ES) 2017/271 spēkā stāšanās dienā klasificē ar KN kodu ex 7607 11 19 (Taric kods 7607111940), tāda alumīnija folija ar biezumu vairāk nekā 0,018 mm un mazāk nekā 0,021 mm neatkarīgi no ruļļu platuma, atkvēlināta vai neatkvēlināta, kuru Regulas (ES) 2017/271 spēkā stāšanās dienā klasificē ar KN kodu ex 7607 11 19 (Taric kods 7607111950), un/vai tāda alumīnija folija ar biezumu ne mazāk kā 0,021 mm un ne vairāk kā 0,045 mm neatkarīgi no ruļļu platuma, uzrādīta ar vismaz divām kārtām, atkvēlināta vai neatkvēlināta, kuru Īstenošanas regulas (ES) 2017/271 spēkā stāšanās dienā klasificē ar KN kodu ex 7607 11 90 (Taric kodi 7607119045 un 7607119080) (“attiecīgais ražojums”). Tas ir ražojums, kuram piemēro patlaban spēkā esošos pasākumus.
(210)

Ņemot vērā, ka 82 % no importa no trešām valstīm, kas nav ĶTR, ir no Turcijas, nevar izslēgt, ka Ķīnas konservētie mandarīni par dempinga cenām aizstātu daļu no šā importa apjoma. Tomēr vidējā pārdošanas cena importam no Turcijas Savienībā ir zemāka par Savienības ražošanas nozares vidējo pārdošanas cenu, tātad tad, ja Savienības tirgū palielinātos konservētu mandarīnu importa apjoms no Ķīnas par dempinga cenām, tas, visticamāk, vispirms palielinātu savu tirgus daļu uz Savienības ražošanas nozares rēķina un tikai pēc tam pārņemtu tirgus daļu, ko ieņem Turcijas ražotāju veiktais eksports uz Savienību. Tomēr katrā ziņā, ņemot vērā Ķīnas ražotāju neizmantoto jaudu, tie varētu viegli pārņemt gan citu trešo valstu (arī Turcijas), gan Savienības ražotāju tirgus daļu.
(5)

Eiropas Pārtikas nekaitīguma iestāde (“Iestāde”) 2020. gada 28. janvāra atzinumos (3) (4) secināja, ka ar piedāvātajiem lietošanas nosacījumiem L-izoleicīns, kas iegūts ar Escherichia coli FERM ABP-10641 vai Corynebacterium glutamicum KCCM 80 189, neatstāj nelabvēlīgu ietekmi ne uz dzīvnieku vai cilvēku veselību, ne vidi. Tajā arī norādīts, ka L-izoleicīns, kas iegūts ar Escherichia coli FERM ABP-10641, cilvēkiem, kas ar to rīkojas, ir bīstams, ja to ieelpo. Tāpēc Komisija uzskata, ka būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka, jo īpaši uz šīs piedevas lietotāja, veselību. Attiecībā uz L-izoleicīnu, kas iegūts ar Corynebacterium glutamicum KCCM 80 189, nelabvēlīga ietekme uz lietotāju drošību netika norādīta. Iestāde arī secināja, ka piedeva ir iedarbīgs neaizstājamās aminoskābes izoleicīna avots neatgremotājiem un ka, lai papildu dots L-izoleicīns būtu pilnīgi iedarbīgs atgremotājiem, tas būtu jāpasargā no sadalīšanās spureklī. Iestāde pauda bažas par aminoskābes vienlaicīgu iekšķīgu došanu gan ar dzirdināšanas ūdeni, gan barību. Tomēr Iestāde neierosināja maksimāli pieļaujamu L-izoleicīna saturu. Tādejādi, ja L-izoleicīns tiek dots ar dzirdināšanas ūdeni, ir lietderīgi lietotājus brīdināt, ka jāņem vērā visas ar uzturu uzņemamās neaizvietojamās un nosacīti neaizvietojamās aminoskābes.
Izstrādājums, kas sastāv no bezkrāsaina šķidruma nelielā cilindriskā traukā ar tilpumu 2 ml, ar vienu smalku birstīti uz noņemamā vāciņa. Birstīte ir paredzēta šķidruma uzklāšanai. Izstrādājums ir skropstu balzams un paredzēts to mitrināšanai un barošanai. Tas palīdz skropstas aizsargāt, mazinot to trauslumu un lūšanu un pagarinot to augšanas fāzi un līdz ar to arī to dzīves cikla ilgumu. Izstrādājuma sastāvā ir šādas galvenās sastāvdaļas: — biotīns; — dehlorodihidroksidifluoretilkloprostenolamīds; — biotinoila tripeptīds-1; — kliņģerīšu ekstrakts; — žeņšeņa ekstrakts. Izstrādājums ir ievietots kartona kārbiņā pārdošanai mazumtirdzniecībā.

3304 99 00
Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold un Zucc. koksne, izņemot: — šķeldu, skaidas, zāģskaidas, ēveļskaidas, koksnes atlikumus un atgriezumus, kas pilnīgi vai daļēji iegūti no šiem kokiem, — koksnes iepakojamo materiālu, t. i., iepakojuma kastes, kārbas, redeļkastes, kabeļspoles un citus līdzīgus iepakojuma materiālus, kā arī paliktņus, kastu paliktņus un citus kravu paliktņus, paliktņu apmales un kravas stiprinājumus neatkarīgi no tā, vai tos faktiski izmanto, pārvadājot dažādus izstrādājumus, izņemot stiprinājumus, ar kuriem ir nostiprināta koksnes krava, kas ir veidots no tāda paša veida un kvalitātes koksnes kā pārējā krava, un atbilst tām pašām Savienības fitosanitārajām prasībām kā pārējā krava, taču ieskaitot koksni, kas nav saglabājusi savu dabisko apaļo virsmu, un mēbeles un citus priekšmetus, kas izgatavoti no neapstrādātas koksnes

ex 4401 12 00 ex 4403 12 00 ex 4403 99 00 ex 4404 20 00 ex 4406 12 00 ex 4406 92 00 4407 95 10 4407 95 91 4407 95 99 ex 4407 99 27 ex 4407 99 40 ex 4407 99 90 ex 4408 90 15 ex 4408 90 35 ex 4408 90 85 ex 4408 90 95 ex 4416 00 00 ex 9406 10 00
(10)

Vienotās digitālās vārtejas mērķis ir, nodrošinot lietotājdraudzīgu piekļuvi informācijai par tiesībām un noteikumiem, kas piemērojami pārrobežu darbībām, gādāt par to, lai iedzīvotājiem un uzņēmumiem būtu vieglāk izmantot savas tiesības vienotajā tirgū. Lai labāk izprastu pārrobežu lietotāju konkrētās vajadzības un intereses, būtu jāvāc statistikas dati saistībā ar to, kā šie lietotāji izmanto vārtejā sniegtos pakalpojumus, piemēram, statistikas dati par valstīm, no kurām lietotāji piekļūst vārtejas tīmekļa lapām, un par to pārrobežu lietotāju skaitu, kuri vēršas pie palīdzības un problēmu risināšanas pakalpojumu sniedzējiem pēc atbalsta.
(3)

Saskaņā ar Regulas (EK) Nr. 1831/2003 14. pantu ir iesniegts pieteikums uz to, lai pagarinātu atļauju L-arginīnu, kas producēts ar Corynebacterium glutamicum ATCC 13870, izmantot par barības piedevu visu sugu dzīvniekiem; šo piedevu lūgts klasificēt piedevu kategorijā “uzturfizioloģiskās piedevas”, funkcionālajā grupā “aminoskābes, to sāļi un analogi”. Šim pieteikumam ir pievienotas Regulas (EK) Nr. 1831/2003 14. panta 2. punktā prasītās ziņas un dokumenti, un tajā lūgts mainīt celma apzīmējumu, to aizstājot ar Corynebacterium glutamicum NITE SD 00285.
(6)

Maksimālais līmenis no cūku nierēm iegūtam proteīna ekstraktam kā jaunam pārtikas produktam, ko pašlaik ir atļauts izmantot enteriski apvalkotās iekapsulētās granulās īpašiem medicīniskiem nolūkiem paredzētos pārtikas produktos un uztura bagātinātājos, ir 3 kapsulas dienā, kas atbilst 12,6 mg no cūku nierēm iegūta proteīna ekstrakta dienā. Ierosinātā enteriski apvalkotu tablešu formas lietošana nemainīs pašreiz atļauto jaunā pārtikas produkta maksimālo līmeni. Tāpēc ir lietderīgi grozīt Savienības saraksta iedaļu par no cūku nierēm iegūta proteīna ekstrakta lietošanas nosacījumiem, lai atļautu to lietot arī enterisku apvalkotu tablešu formā tādā pašā maksimāli atļautajā līmenī, kāds jau ir atļauts šā jaunā pārtikas produkta lietošanai.
2.

Uz pajetēm un cita veida iepakojumiem saskaņā ar 1. punktu esošajā marķējumā neatkarīgi no tā, vai tas ir vai nav koda veidā, jāiekļauj šāda informācija: a) spermas, oocītu vai embriju ievākšanas vai ieguves datums, kas izteikts vismaz vienā no šādiem formātiem: ddmmgg, ggmmdd, dd/mm/gg, gg/mm/dd, dd.mm.gg, gg.mm.dd, vai ar nosacījumu, ka vienmēr ir izpildīti 2. daļas 2. punkta nosacījumi, dienu skaits no noteikta datuma, kas izteikts ar 5 ciparu kodu; b) donordzīvnieka(-u) suga; c) donordzīvnieka(-u) identifikācijas kods(-i), kā definēts Komisijas Deleģētās regulas (ES) 2019/2035 (1) 2. panta 18. punktā, vai attiecībā uz cūkām – vismaz donordzīvnieka(-u) dzimšanas objekta unikālais reģistrācijas numurs, kā definēts minētās deleģētās regulas 2. panta 15. punktā, vai attiecībā uz zirgiem – unikālais kods, kā definēts minētās deleģētās regulas 2. panta 17. punktā; d) spermas, oocītu vai embriju vākšanas vai ieguves, apstrādes un glabāšanas objekta unikālais apstiprinājuma numurs vai unikālais reģistrācijas numurs, kurā jābūt ietvertam izcelsmes valsts nosaukumam vai ISO 3166-1 alpha-2 kodam.
(127)

Viena persona atbildēja uz importētāja anketas jautājumiem. Šī persona nepauda viedokli par to, vai tā piekrīt vai nepiekrīt pasākumu noteikšanai. No visiem ST pirkumiem, ko šis uzņēmums veica IP laikā, tikai salīdzinoši neliela daļa (10 līdz 20 %) bija no Korejas, un apgādes ziņā tas lielā mērā paļāvās uz Savienības ražotājiem. Ziņotais peļņas procents (kopumā un par importētā ST tālākpārdošanu) bija vairāk nekā 20 % no apgrozījuma. Ņemot vērā stabilo peļņas procentu un salīdzinoši pieticīgo proporciju pirkumam no Korejas, maksājumiem nevajadzētu nesamērīgi ietekmēt šā importētāja stāvokli.
h)

attiecībā uz citiem turētiem nagaiņiem, kas pieder pie sugām, kuras attiecībā uz tripanosomozi (Trypanosoma evansi) norādītas sarakstā – dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), un – ja tie ir no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr: i) inficētie dzīvnieki tikuši izvesti no objekta; un ii) objektā atlikušajiem dzīvniekiem, izmantojot vismaz sešus mēnešus pēc inficēto dzīvnieku izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
(16)

Lai dalībvalstis varētu novērtēt to, vai nolīgumi un lēmumi, kas attiecas uz pārstrādei paredzētiem kartupeļiem, neapdraud iekšējā tirgus darbību un to mērķis ir vienīgi stabilizēt kartupeļu nozari, tās dalībvalsts kompetentajām iestādēm (t. sk. šīs valsts konkurences iestādēm), kurā ir vislielākā daļa no aplēstā kartupeļu produkcijas apjoma, ko aptver minētie nolīgumi vai lēmumi, būtu jāsaņem informācija par to, kādi nolīgumi ir noslēgti un kādi lēmumi pieņemti, un par to, kādu produkcijas apjomu un periodu tie aptver.
68.

Elektrolītu zudumu kompensēšana stipras svīšanas gadījumā

Obligāti jāsatur nātrija hlorīdu un vajadzētu saturēt kālija hlorīdu. Zems magnija, kalcija un fosfora saturs Citu elektrolītu sāļu iekļaušana pēc izvēles

Zirgu dzimtas dzīvnieki

— Nātrijs — Hlorīdi — Kālijs — Kalcijs — Magnijs — Fosfors

Vienu līdz trīs dienas pēc stipras svīšanas.
1)

pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu: Atļautais jaunais pārtikas produkts Jaunā pārtikas produkta lietošanas nosacījumi Īpašas papildu marķēšanas prasības Citas prasības “Theobroma cacao L. augļu mīkstums, mīkstuma sula un koncentrēta mīkstuma sula (tradicionāls pārtikas produkts no trešās valsts) Nav norādīts Jaunā pārtikas produkta nosaukums to saturošu pārtikas produktu marķējumā – “kakao (Theobroma cacao L.) mīkstums”, “kakao (Theobroma cacao L.) mīkstuma sula” vai “koncentrēta kakao (Theobroma cacao L.) mīkstuma sula”, atkarībā no izmantotā veida.”;
(3)

Ražojums, uz kuru attiecināma reģistrācija (“attiecīgais ražojums”), ir austi un/vai sašūti audumi no nepārtrauktas stikla elementāršķiedras grīstēm un/vai pavedieniem, ar vai bez citiem elementiem, izņemot impregnētus vai priekšpiesūcinātus (pre-preg) izstrādājumus un izņemot sieta audumus, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2, pašlaik klasificēti ar KN kodiem ex 7019 39 00, ex 7019 40 00, ex 7019 59 00 un ex 7019 90 00 (Taric kodi 7019390080, 7019400080, 7019590080 un 7019900080). Šie KN un Taric kodi ir norādīti vienīgi informācijai (4).
(1)

Komisijas Regulā (ES) Nr. 605/2010 (2) ir noteikti sabiedrības veselības un dzīvnieku veselības nosacījumi un sertifikācijas prasības lietošanai pārtikā paredzēta svaigpiena, piena produktu, jaunpiena un jaunpiena produktu sūtījumu ievešanai Savienībā, kā arī iekļauts to trešo valstu vai to daļu saraksts, no kurām šādu sūtījumu ievešana Savienībā ir atļauta. Konkrētāk, Regulas (ES) Nr. 605/2010 I pielikumā ir dots to trešo valstu un to daļu saraksts, no kurām Savienībā ir atļauts ievest lietošanai pārtikā paredzēta svaigpiena, piena produktu, jaunpiena un jaunpiena produktu sūtījumus.
(1)

Komisijas Regulā (EK) Nr. 119/2009 (2) ir noteikti sabiedrības un dzīvnieku veselības nosacījumi un sertifikācijas prasības konkrētas savvaļas zaķu dzimtas dzīvnieku, savvaļas sauszemes zīdītāju un saimniecībās audzētu trušu gaļas sūtījumu ievešanai Savienībā. Konkrētāk, Regulas (EK) Nr. 119/2009 I pielikuma 1. daļā ir dots to trešo valstu un to daļu saraksts, no kurām šādus sūtījumus atļauts ievest Savienībā.